

VLADA REPUBLIKE HRVATSKE

Zagreb, 6. lipnja 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Središnji državni ured za Hrvate izvan Republike Hrvatske |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju suglasnosti na Statut Hrvatske matice iseljenika |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 2. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), a u vezi s člankom 9. stavkom 2. Zakona o Hrvatskoj matici iseljenika (Narodne novine, br. 94/18), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_ 2019. godine donijela

**O D L U K U**

**o davanju suglasnosti na Statut Hrvatske matice iseljenika**

 Daje se suglasnost na Statut Hrvatske matice iseljenika, koji je Upravno vijeće donijelo na sjednici održanoj 2. svibnja 2019. godine.

Ova Odluka stupa na snagu danom donošenja, a objavit će se u Narodnim novinama.

Klasa:

Urbroj:

Zagreb,

Predsjednik

 mr. sc. Andrej Plenković

**Obrazloženje**

Hrvatska matica iseljenika (u daljnjem tekstu: Matica) obavlja djelatnosti u skladu sa Zakonom o Hrvatskoj matici iseljenika (Narodne novine, br. 94/2018) i Zakonom o ustanovama (Narodne novine, br. 76/1993, 29/1997, 47/1999 i 35/2008).

Zakon o Hrvatskoj matici iseljenika (Narodne novine, br. 94/2018) propisuje obvezu usklađenje Statuta i općih akata Matice.

Upravno vijeće Hrvatske matice iseljenika na 19. sjednici održanoj dana 02. svibnja 2019. godine, na temelju odredbe članka 6. stavka 2. točke 1. Zakona o Hrvatskoj matici iseljenika (Narodne novine, br. 94/2018), donijelo je Statut Matice.

Sukladno članku 9. stavku 2. Zakona o Hrvatskoj matici iseljenika Statut se donosi uz suglasnost Vlade Republike Hrvatske, po prethodno pribavljenom mišljenju Središnjeg tijela.

Nakon pribavljenih mišljenja, koja su od strane upravnog vijeća Hrvatske matice iseljenika u cijelosti prihvaćena, isti se dostavlja na suglasnost Vladi Republike Hrvatske, sukladno članku 29. Poslovnika Vlade Republike Hrvatske (Narodne novine, br. 154/2011).

Statutom su definirana tijela Matice, način rada, djelokrug, međusobna prava i obveze osnivača, podružnice Matice, način raspolaganja viškom prihoda te druga pitanja značajna za obavljanje djelatnosti i poslovanje.

Donošenjem predložene Odluke stupit će na snagu Statut Matice, koji je usklađen sa Zakonom o Hrvatskoj matici iseljenika, a čime će se ujedno uskladiti sadašnji organizacijski oblik sa Zakonom o ustanovama.

Zakonom o Hrvatskoj matici iseljenika, Matica je postala ustanova koja pridonosi uspostavi kvalitetnih odnosa između Republike Hrvatske i hrvatskih zajednica, udruga i pojedinaca izvan Republike Hrvatske.

Na temelju članka 2. stavka 2. Zakona o Hrvatskoj matici Središnji državni ured za Hrvate izvan Republike Hrvatske predlaže Vladi Republike Hrvatske donošenje Odluke o davanju suglasnosti na Statut Hrvatske matice iseljenika, kako bi isti stupio na snagu.